Грегъри Корсо
Случка в немски влак

Превод от английски: Николай Попов, —

chitanka.info

Отивах в замъка на Лудвиг

и от прозореца на влака

гледах край гората, хукнала назад,

бяла птица да лети ниско, все направо.

Чудно как успяваше да следва

скоростта на влака.

Но ето изведнъж в небето се разнесе

гръм и после втори

и птицата изчезна.

Влакът намали и спря.

Всички впериха очи навън.

„Там. Вижте там.“

Той падаше…

Гладко, меко и безшумно,

бял американски реактивен боен самолет,

за да се разбие сред облаци оранжев дим.

Бележка на автора: Гърмежите, които чух, бяха от катапултирането на седалката с пилота.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.